**Cu privire la completarea şi abrogarea**

 **unor hotărîri ale Guvernului**

**---------------------------------------------------**

În temeiul Legii nr.218 din 1 iunie 2001 pentru aderarea Republicii Moldova la Organizaţia Mondială a Comerţului (Monitorul Oficial al Republicii Moldova, 2001, nr.59-61, art. 397) şi în conformitate cu art.23 alin. 2 din Protocolul de amendare a Acordului de la Marrakech privind constituirea Organizaţiei Mondiale a Comerţului, aprobat prin Legea nr.129 din 9 iunie 2016 (Monitorul Oficial al Republicii Moldova, 2016, nr.193-203, art. 421),

Guvernul HOTĂRĂŞTE:

1. Consiliului Economic pe lîngă Prim-ministru va îndeplini funcţiile Comitetului Naţional de Facilitare a Comerţului.
2. Anexa nr. 1 la Hotărîrea Guvernului nr. 631 din 22 august 2011 „Cu privire la Consiliul Economic pe lîngă Prim-Ministru” (Monitorul Oficial al Republicii Moldova, 2011, nr. 139-145, art. 701), cu modificările ulterioare, se completează după cum urmează:

1) punctul 1 se completează cu alineatul al doilea cu următorul cuprins:

„Concomitent, în scopul facilitării şi coordonării procesului de implementare a Acordului de Facilitare a Comerţului, Consiliul îndeplineşte atribuţiile Comitetului Naţional de Facilitare a Comerţului, instituit în conformitate cu art.23 alin. 2 din Protocolul de amendare a Acordului de la Marrakech privind constituirea Organizaţiei Mondiale a Comerţului, aprobat prin Legea nr.129 din 9 iunie 2016. Acesta este autorizat să discute şi să elaboreze soluţii privind problemele de importanţă naţională legate de comerţul extern, care se referă la două sau mai multe autorităţi publice simultan, în scopul asigurării unei abordări complexe şi reforme sistemice. În partea ce ţine de implementarea Acordului de Facilitare a Comerţului, funcţiile de coordonare se realizează de către Serviciul Vamal.”;

2) punctul 3 se completează cu literele d)-h) cu următorul cuprins:

„d) asigurarea unui mecanism de coordonare şi consultare a activităţilor ce au ca scop facilitarea comerţului extern şi de realizare a Acordului de Facilitare a Comerţului (obiectiv de facilitare);

e) promovarea măsurilor necesare în vederea implementării Acordului de Facilitare a Comerţului (obiectiv de reglementare);

f) examinarea şi promovarea proiectelor de investiţii necesare implementării Acordului de Facilitare a Comerţului (obiectiv de dezvoltare);

g) creşterea gradului de cunoaştere a mecanismului şi beneficiilor oferite odată cu implementarea măsurilor de facilitare a comerţului extern (obiectiv de promovare);

h) acordarea suportului la negocierile privind facilitarea comerţului extern în format bilateral, la nivel regional sau mondial (obiectiv de negociere).”

1. Se abrogă unele hotărîri ale Guvernului (conform anexei).

**Prim-ministru PAVEL FILIP**

Contrasemnează:

Viceprim-ministru,

ministrul economiei Octavian CALMÎC

Ministrul finanţelor Octavian Armaşu